cyanic-selkie/wikianc huggingface dataset:
பால்கன் போர்த்தொடர்
கிரீட் சண்டை
கிரீசு முழுமையாகக் கைப்பற்றப்படும் முன்னர் கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். சில தீவுகளைத் தவிர கிரேக்க மூவலந்தீவில் அனைத்து பகுதிகளையும் தங்கள் கட்டுப்பாட்டில் கொண்டு வந்த பின்னர் அடுத்து கிரீட் தீவினை ஜெர்மானியர்கள் தாக்கினர். அத்தீவில் கிரேக்கப்படைகளைத் தவிர பிரித்தானிய மற்றும் பொதுநலவாயப் படைகளும் நிறுத்தப்பட்டிருந்தன. பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர். மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. ஆனால் அவற்றுக்கு கிரேக்க, நேச நாட்டுப் படைகள் மற்றும் கிரீட்டின் பொதுமக்களிடமிருந்து பெரும் எதிர்ப்பு ஏற்பட்டது. இரண்டாம் உலகப் போரில் வான்குடை படைப்பிரிவுகள் பெருமளவில் ஒரு தாக்குதலுக்குப் பயன்படுத்தப்பட்டது இதுவே முதல் முறை. மேலும், ஜெர்மானியப் படைகளை, அவை தாக்கும் நாட்டின் பொதுமக்கள் பெருமளவில் எதிர்த்துத் தாக்கியதும் இதுவே முதல் முறை. இத்தாக்குதலில் இரு தரப்பிலும் பெரும் சேதங்கள் ஏற்பட்டன. முதல் நாள் தாக்குதலில் ஜெர்மானியர்களால் தங்களுக்கு விதிக்கப்பட்ட முக்கிய இலக்குகள் எதனையும் கைப்பற்ற இயலவில்லை. ஆனால் அடுத்த சில நாட்களில் பல விமான ஓடுதளங்கள் கைப்பற்றப்பட்டு, அவற்றின் மூலம் புதிய துணைப் படைப்பிரிவுகள் கிரீட்டுக்கு அனுப்பப்பட்டன. கிரீட்டில் ஜெர்மானியப் படைகளின் எண்ணிக்கை அதிகமானதால் அவற்றைச் சமாளிக்க முடியாத நேச நாட்டுத் தளபதிகள் கிரீட்டிலிருந்து பின் வாங்க முடிவு செய்தனர். மே 27ம் தேதி ஜெர்மானியப் படைகளுக்குத் துணையாக 3000 பேர் கொண்ட ஒரு இத்தாலியப் படைப்பிரிவும் கிரீட்டில் கடல்வழியாகத் தரையிறங்கி முன்னேறத் தொடங்கியது. அடுத்த மூன்று நாட்களில் கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.
தாக்கம்
பால்கன் போர்த்தொடரின் முடிவில் பால்கன் குடா முழுவதும் அச்சு நாடுகளின் கட்டுப்பாட்டில் வந்தது. எனினும் கிரீசிலும், யுகோசிலாவியாவிலும் உள்ளூர் எதிர்ப்புப் படைகள் அடுத்த ஐந்தாண்டுகளுக்கு அச்சு ஆக்கிரமிப்புப் படைகளையும் அவர்களது ஆதரவாளர்களையும் எதிர்த்து கொரில்லாத் தாக்குதல்களில் ஈடுபட்டு வந்தனர்.
பால்கன் போர்த்தொடரினால் இரண்டாம் உலக்ப் போரின் போக்கு பெருமளவில் பாதிக்கப்பட்டது. குறிப்பாக கிரீசு மற்றும் கிரீட் சண்டைகள் போரின் போக்கினைப் பெருமளவில் பாதித்தன. கிரீசு மீது படையெடுத்ததால் தான் சோவியத் ஒன்றியம் மீதான ஜெர்மானியத் தாக்குதல் தாமதமடைந்தது எனவும் இத்தாமதமே ஜெர்மனி இரண்டாம் உலகப் போரில் தோற்கக் காரணம் என்றும் வரலாற்றாளர்களுள் ஒரு தரப்பினர் கருதுகின்றனர். மற்றொரு தரப்பினர் கிரீசுக்கு பிரித்தானியப் படைகளை அனுப்பியது ஒரு தேவையற்ற முயற்சியென்றும், மேல்நிலை உத்தியளவில் ஒரு பெரும் தவறு என்றும் கருதுகின்றனர். கிரீட் சண்டையே உலகில் வான்குடைப் படைப்பிரிவுகளைக் கொண்டு மேற்கொள்ளப்பட்ட முதல் பெரும் படையெடுப்பு. இது ஜெர்மானியர்களுக்குப் பெருவெற்றியில் முடிவடைந்ததாலும் அப்படைப்பிரிவுகளுக்கு ஏற்பட்ட பேரிழப்புகளால் இட்லர் இனி இத்தகு பெரும் தாக்குதல்களில் அவற்றை ஈடுபடுத்தக் கூடாது என தன் தளபதிகளுக்கு ஆணையிட்டு விட்டார். அதே வேளை ஜெர்மானிய வான்குடைப் படைகளின் திறனை உணர்ந்து கொண்ட நேச நாட்டு தளபதிகள் தங்கள் படைகளிலும் இத்தகு படைப்பிரிவுகளை உருவாக்கும் பணிகளைத் தொடங்கினர். தற்காலப் படைத்துறைகளில் வான்குடைப் படைப்பிரிவுகள் இன்றியமையா அங்கங்களாக உள்ளன.
வெளி இணைப்புகள்
பகுப்பு:பால்கன் போர்முனை (இரண்டாம் உலகப்போர்) பகுப்பு:1940 நிகழ்வுகள் பகுப்பு:1941 நிகழ்வுகள்
இளவேனில் கோயிலின் புத்தர்
இளவேனில் கோயிலின் புத்தர் என்பது வைரோசன புத்தர் சித்தரிப்பு சிலையாகும். இது சீனாவின் கெனன் எனுமிடத்தில் அமைந்துள்ளது.
வெளியிணைப்புக்கள்
பகுப்பு:புத்தர் சிலைகள் பகுப்பு:வரலாற்றுச் சின்னங்கள்
எம்249 இலகு இயந்திரத் துப்பாக்கி
எம்249 இலகு இயந்திரத் துப்பாக்கி (M249 light machine gun) என்பது பெல்ஜிய எப்என் மினிமியின் அமெரிக்கத் தழுவலான ஒரு இலகு இயந்திரத் துப்பாக்கி ஆகும். எம்249 தென் கரொலைனாவில் உற்பத்தி செய்யப்பட்டு ஐக்கிய அமெரிக்க ஆயுதப் படைகள் பரவலாகப் பயன்படுத்தும் ஆயுதமாகும். இது 1984 இல் அறிமுகப்படுத்தப்பட்டது. எம்249 காலாட்படைகளுக்கு பாரிய அளவு விகித சுடுதலையும் இலக்கு நேர்த்தியையும் வழங்கும் இயந்திரத் துப்பாக்கியாகவும் உள்ளது.
வெளி இணைப்புகள்
பகுப்பு:இலகு இயந்திரத் துப்பாக்கிகள்
காவேரிப்பட்டினம் நகரேஸ்வரர் சுவாமி கோயில்
வரலாறு
இக்கோயில் பதினான்காம் நூற்றாண்டைச் சேர்ந்தது.
கோயில் அமைப்பு
இக்கோயிலில் நகரேஸ்வரர் சுவாமி சன்னதியும், விநாயகர், முருகன், பெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வங்காளதேச- இந்திய எல்லை
உள்நாட்டில் சர்வதேச எல்லை ( ஐபி ) என்று அழைக்கப்படும் வங்காளதேச-இந்திய எல்லை, வங்களாதேசத்திற்கும் இந்தியாவிற்கும் இடையே இயங்கும் ஒரு சர்வதேச எல்லையாகும், இது வங்களாதேசத்தின் எட்டு பிரிவுகளையும் இந்திய மாநிலங்களின் பிரிவுகளையும் குறிக்கிறது.
பங்களாதேஷும் இந்தியாவும் 4156 km பகிர்ந்து கொள்கின்றன. இந்த சர்வதேச எல்லை, அசாமில் 262 (163 மைல்) கி. மீ. , திரிபுராவில் 856கி. மீ(532 மைல்), மிசோரத்தில் 180 கி. மீ (110 மைல்) மேகாலயாவில் 443 km, மேற்கு வங்கத்தில் 2217 km  உட்பட உலகின் ஐந்தாவது மிக நீளமான எல்லை  ஆகும் மைமென்சிங், குல்னா, ராஜ்ஷாஹி, ரங்க்பூர், சில்ஹெட் மற்றும் சிட்டகாங் ஆகியவற்றின் வங்காளதேசப் பிரிவுகள் இந்த எல்லையில் அமைந்துள்ளன. பல தூண்கள் இரு மாநிலங்களுக்கிடையிலான எல்லையைக் குறிக்கின்றன. சிறிய வரையறுக்கப்பட்ட  பகுதிகளில் எல்லையின் இருபுறமும் வேலி அமைக்கப்பட்டுள்ளன. எல்லையை எளிதாக்குவதற்கான நில எல்லை ஒப்பந்தம் 2015, மே மாதம் 7 ஆம் தேதி  அன்று இந்தியா மற்றும்வங்காளதேசத்தால் அங்கீகரிக்கப்பட்டது.
வரலாறு
இந்தியா பிரிக்கப்பட்ட பின்னர்  ஆகஸ்ட் 17, 1947 அன்று இந்தியாவிற்கும் பாகிஸ்தானுக்கும் இடையிலான நிர்ணயம் செய்த எல்லைக் கோடாக ராட்க்ளிஃப் கோடு  வெளியிடப்பட்டது.. எல்லைக் கமிஷன்களின் தலைவரான கட்டிடக் கலைஞர் சர் சிரில் ராட்கிளிப் என்பவரின் பெயர் இந்த எல்லைக்குச் சூட்டப்பட்ட்து, இவரே 88 மில்லியன் மக்களுடன்  175000 sqmi பிரதேசத்தை சமமாகப் பிரித்தவர் ஆவார்.
சிக்கல்கள்
இந்தியாவிலிருந்து வங்காளதேசத்துக்கு கால்நடைகள், உணவுப் பொருட்கள், மருந்துகள் மற்றும் போதைப்பொருள் கடத்தலுக்கான பாதையாக இந்த எல்லை பயன்படுத்தப்படுகிறது. மேலும், வங்காளதேசத்தில் இருந்து சட்டவிரோதமாக குடியேற இந்தியாவுக்கு எல்லை கடக்கின்றனர்.அதிக எண்ணிக்கையில் சட்டவிரோதமாகப் புலம்பெயர்ந்தோர் வங்காளதேசத்தில் இருந்து இந்தியாவுக்குள் நுழைவதால், இந்திய எல்லை ரோந்துகளால் சர்ச்சைக்குரிய “கண்டவுடன் துப்பாக்கியால் சுடும் கொள்கை” செயல்படுத்தப்பட்டுள்ளது. சட்டவிரோதமாக குடியேறியவர்களுக்கும் இந்திய வீரர்களுக்கும் இடையிலான வன்முறை அறிக்கைகளுடன் இந்த கொள்கை முன்னெடுக்கப்பட்டது. இந்திய எல்லை பாதுகாப்பு படையினருக்கும் (பி.எஸ்.எஃப்) வங்காளதேச எல்லைக் காவலர்கள் இடையே குறிப்பாக 2001 ல் அவ்வப்போது மோதல்கள் ஏற்பட்டன,.
ஜூலை 2009 இல், சேனல் 4 நியூஸ் இந்தோ-வங்காளதேசத் தடையில் பி.எஸ்.எஃப் ஆல் நூற்றுக்கணக்கான வங்காளதேச மக்கள் கொல்லப்பட்டதாக செய்தி வெளியிட்டது. சட்டவிரோத குடியேற்றத்தை சரிபார்ப்பதும், எல்லை தாண்டிய பயங்கரவாதத்தைத் தடுப்பதுமே தடையின் முக்கிய நோக்கம் என்று இந்திய அரசின் எல்லை பாதுகாப்பு படை கூறுகிறது. 2010 ஆம் ஆண்டில், மனித உரிமைகள் கண்காணிப்பகம் (HRW) 81 பக்க அறிக்கையை வெளியிட்டது, இது எல்லை பாதுகாப்பு படை யின் கணக்கிட முடியாத முறைகேடுகளைக் கவனத்தில் கொண்டு வந்தது. எல்லை பாதுகாப்பு படை யால் சித்திரவதைக்கு ஆளானவர்கள், சாட்சிகள், எல்லை பாதுகாப்பு படை உறுப்பினர்கள் மற்றும் அதன் வங்காளதேச பிரதிநிதிகளிடமிருந்து எடுக்கப்பட்ட நேர்காணல்களிலிருந்து இந்த அறிக்கை தொகுக்கப்பட்டது. 21 ஆம் நூற்றாண்டின் முதல் பத்தாண்டுகளில் 1000 க்கும் மேற்பட்ட வங்காளதேச குடிமக்கள் கொல்லப்பட்டதாக அந்த அறிக்கை கூறியுள்ளது. மனித உரிமைகள் கண்காணிப்பக அறிக்கையின் படி, எல்லை பாதுகாப்பு படை  சட்டவிரோதமாக குடியேறியவர்களை அல்லது கடத்தல்காரர்களை மட்டுமல்ல, அருகில் காணப்பட்ட அப்பாவிகளையும், சில சமயங்களில் எல்லைக்கு அருகிலுள்ள வயல்களில் (விவசாய நிலங்களில்) வேலை செய்பவர்களையும் கூட சுட்டுக் கொன்றுள்ளனர். thumb|250x250px| வங்காளதேச கடைசி வீடு, வங்காளதேச-இந்தியா எல்லையில் உள்ள தமபில், [[சில்ஹெட்|சில்ஹெட்டில் உள்ள ஜாய்ண்டா ஹில் ரிசார்ட்டில் ]] எல்லை பாதுகாப்பு படை அடிக்கடி வங்காளதேச எல்லைக்குள் ஊடுருவியதாகவும், இந்தியா-வங்காளதேச எல்லைகளில் பொதுமக்களை கண்மூடித்தனமாக சுட்டுக் கொன்றதாகவும் வங்காளதேச அரசாங்கத்தால் குற்றம் சாட்டப்பட்டுள்ளது. இது வங்காளதேசத்தில் இருந்து இந்தியாவுக்கு பாரிய சட்டவிரோதக் குடியேற்றத்திற்கு பதிலடியாக இருந்தது, இதற்காக இந்தியா-வங்காளதேசத் தடை நடந்து வருகிறது. ஆகஸ்ட் 2008 இல் ஒரு செய்தி மாநாட்டில், இந்திய எல்லை பாதுகாப்பு படை அதிகாரிகள் முந்தைய ஆறு மாதங்களில் சட்டவிரோதமாக எல்லையை கடக்க முயன்ற 59 பேர் (34 வங்காளதேசியர்கள், 21 இந்தியர்கள், மீதி அடையாளம் தெரியாதவர்கள்) கொல்லப்பட்டதாக ஒப்புக்கொண்டனர். 2010 ல் வங்காளதேசத்தின் தாகுர்காவ்ன் மாவட்டத்தில் உள்ள ஹரிபூர் உபசிலாவைச் சேர்ந்த 8 முதல் 15 வயது வரையிலான 5 வங்காளதேசக் குழந்தைகளை இந்திய எல்லை பாதுகாப்பு படை கடத்தியதாக வங்காளதேச ஊடகங்கள் குற்றம் சாட்டின. குழந்தைகள் எல்லைக்கு அருகே மீன்பிடி வலைகளை அமைத்துக் கொண்டிருந்தனர். இத்தகைய கண்மூடித்தனமான கொலைகளுக்கு எல்லை பாதுகாப்பு படையினர் மீது 2010 இல் மனித உரிமைகள் கண்காணிப்பகம் குற்றம் சாட்டியுள்ளது. எல்லை பாதுகாப்பு படை கொன்று இறந்த உடலை வேலியின் மீது தூக்கிலிட்டன - திருமதி. ஃபெலானி (15 வயது வங்காளதேசப் பெண்) - 7 ஜனவரி 2011 அன்று.
கடத்தல் மற்றும் அத்துமீறல், கால்நடைகளைத் தூக்குதல், போதைப்பொருள் மற்றும் ஆயுதக் கடத்தல் போன்ற பிரச்சினைகள் குறித்து விவாதிக்க இந்தியாவிற்கும் வங்காளதேசத்துக்கும் இடையில் பல மாநாடுகள் நடத்தப்பட்டுள்ளன. வங்காளதேச எல்லைக் காவலர்கள் படையைச் சேர்ந்த கர்னல் முஹம்மது ஷாஹித் சர்வார் இந்தியாவில் நடந்த குற்றங்களின் பட்டியலை எல்லை பாதுகாப்பு படை க்கு வழங்கினார், மேலும் எல்லை பாதுகாப்பு படை தரப்பும் இதேபோன்ற பட்டியலை வங்காளதேச எல்லைக் காவலர்கள்</a> படையிடம் ஒப்படைத்தது.
குறிப்புகள்
பகுப்பு:பன்னாட்டு எல்லைகள் பகுப்பு:இந்திய எல்லைகள் பகுப்பு:மதில்களும் வேலிகளும் பகுப்பு:மேற்கு வங்காளப் புவியியல் பகுப்பு:அசாமின் புவியியல்
மலேசிய பொதுச் சேவை
மலேசிய பொதுச் சேவை (மலாய்: Perkhidmatan Awam Malaysia; ஆங்கிலம்: Civil Service in Malaysia) என்பது மலேசிய அரசியலமைப்பு பிரிவு 132 (Constitution of Malaysia Article 132) தொடர்பான மிக முக்கியமான பொதுச் சேவையாகும்.
மலேசியக் கூட்டரசு எனும் மலேசிய நடுவண் அரசின் பொதுப் பணிகள் (Federal Public Service); மலேசிய மாநிலங்களின் பொதுப் பணிகள் (State Public Services), கூட்டுப் பொதுச் சேவைகள் (Joint Public Services), கல்விச் சேவை (Education Service), நீதித்துறை (Judiciary), சட்டப் பணி (Legal Service); ஆயுதப் படைகள் (Armed Forces) ஆகியவற்றை மலேசிய பொதுச் சேவை கொண்டிருக்க வேண்டும் என்று மலேசியாவின் அரசியலமைப்பின் பிரிவு 132 வலியுறுத்துகிறது.
பொது
ஏனென்றால், சட்டப்பூர்வ அமைப்புகள்; உள்ளாட்சி அமைப்புகள்; ஆகிய இந்த இரண்டு தன்னாட்சி அமைப்புகளும் பொதுச் சேவைகளின் பல விசயங்களில் ஒன்றுடன் ஒன்றாய் இணைந்து செல்கின்றன.
ஊதிய முறை புதுத்திட்டம்
எனினும், 1 சனவரி 1993-இல், மலேசியாவில் ஒரு புதிய ஊதிய முறை திட்டம் (New Remuneration System) நடைமுறைக்கு வந்தது. அதன் மூலமாக, பல பொதுத்துறை நிறுவனங்களுக்கு, அவற்றின் சொந்தக் கொள்கைகள் மற்றும் நடைமுறைகளைச் செயல்படுத்துவதற்கான முழு உரிமை (Freedom to institute their own Policies and Procedures) வழங்கப்பட்டது.
ஒரு வகையில் இந்த நிறுவனங்களின் செயல்பாடுகள் வணிக நிறுவனங்களைப் போலவே நடைமுறையில் இருந்தன. அத்துடன் இந்த நிறுவனங்கள் நல்ல நிதி நிலையிலும் இருந்தன. அவற்றின் வேலை நியமனங்கள்; சேவை விதிமுறைகள்; மற்றும் சேவை நிபந்தனைகள் தொடர்பான கொள்கைகளைச் சொந்தமாகத் தீர்மானிக்க அனுமதிக்கப்பட்டன.
வரலாறு
தற்போதைய மலேசிய பொதுச் சேவை 1950-களில் உருவாக்கப்பட்டது. ஆனாலும் அதன் பூர்வீகத் தன்மை 1700-ஆம் ஆண்டுகளில் இருந்து தொடங்குகிறது.
1957-ஆம் ஆண்டில் மலேசியா சுதந்திரம் பெற்ற பிறகு, தற்போதைய பொதுச் சேவை உருவாக்கப்பட்டது.
பொது முகமைகள்
பொது முகமைகள் (Public Agencies) என்பது கூட்டரசு (Federal), மாநிலம் (State) மற்றும் உள்ளூராட்சி மட்டங்களில் (Local Government) பொதுச் சேவையில் உள்ள நிறுவனங்கள் ஆகும். கூட்டரசு நிறுவனங்கள் (Federal Agencies) என்பவை அமைச்சுகள் (Ministries), கூட்டரசு துறைகள் (Federal Departments) மற்றும் கூட்டரசின் சட்டப்பூர்வ அமைப்புகளை (Federal Statutory Bodies) கொண்டவை.
ஒவ்வோர் அமைச்சும் ஓர் அமைச்சரால் தலைமை தாங்கப்படும். அந்த அமைச்சு, துணை அமைச்சர்(கள்) மற்றும் தலைமைச் செயலர் என அழைக்கப்படும் தலைமைச் செயல் அதிகாரி (Secretary General) ஆகியோரால் வழிநடத்தப்படும். அந்த வகையில் பிரதமர் துறையும் ஓர் அமைச்சு ஆகும்.
சட்டப்பூர்வமான அமைப்புகள்
பொதுவாக ஓர் அமைச்சின் கீழ் பல துறைகள் இருக்கும். ஒன்றுக்கும் மேற்பட்ட கூட்டரசு சட்டப்பூர்வ அமைப்புகளும் (Federal Statutory Bodies) இருக்கும். துறைகளின் தலைவர்களுக்குத் தலைமை இயக்குநர் (Director General) எனும் பதவித் தகுதி வழங்கப்படுகிறது.
சட்டப்பூர்வ அமைப்புகளின் தலைவரை ’தலைவர்’ (Chairman) என்றும், அரசு ஊழியராக இருக்கும் தலைமை நிர்வாக அதிகாரி (Chief Executive Officer), பொது மேலாளர் (General Manager) என்றும் அழைக்கப் படுகிறார். மலேசிய ஊழியர் சேமநிதி வாரியத்தில் (Employees Provident Fund Malaysia) உள்ளது போல பொது மேலாளராக (General Manager) செயல்படும் செயல் தலைவரின் (Executive Chairman) தலைமையில் சட்டப்பூர்வ அமைப்புகள் இயங்கும்.
விதிவிலக்கு நிறுவனங்கள்
சிறப்பு நிறுவனங்களான நீதித்துறை (Judiciary), பொதுச் சேவைகள் ஆணையங்கள் (Public Services Commissions), தேர்தல் ஆணையம் (Election Commission of Malaysia) ஆகியவை பொதுச் சேவைகள் (Public Services) என்ற அமைப்பின் கீழ் அடங்குவது இல்லை. மற்றும் மலேசியப் பேரரசரால் நியமனம் செய்யப்பட்ட உறுப்பினர்களைக் கொண்ட நிறுவனங்களும் (Institutions whose members are appointed by the King of Malaysia) பொதுச் சேவைகள் அமைப்பில் அடங்குவது இல்லை.
அடுத்து, நிறுவனங்கள் சட்டம் (Companies Act) அல்லது சங்க சட்டம் (Society Act) ஆகிய சட்டங்களின் கீழ் உருவாக்கப்பட்ட நிறுவனங்களும் பொதுச் சேவைத் துறையில் சேர்க்கப்படுவது இல்லை.
மத்திய முகமைகள்
நடுவண் அரசாங்கத்திற்கும் மாநில அரசாங்கத்திற்கும் இடையில் மற்றொரு முகமை உள்ளது. அதாவது இடைத்தரகு நிறுவனம். மத்திய நிறுவனம் என்று அழைக்கப் படுகிறது. தேசியக் கருவூலம் (Treasury); பொருளாதார திட்டமிடல் (Economic Planning Unit) நிறுவனம் போன்றவை மத்திய நிறுவனங்களாகும்.
மலேசியாவில் உள்ள இந்த மத்திய நிறுவனங்கள் மிகவும் முக்கியமானவை. ஏனெனில் இவை அரசாங்கக் கொள்கைகளை உருவாக்குதல்; அரசாங்கக் கொள்கைகளை ஒருங்கிணைத்தல், அரசாங்கக் கொள்கைகளைக் கட்டுப்படுத்துதல், பல்வேறு வளர்ச்சித் திட்டங்களை வடிவமைத்தல், மற்றும் அந்தத் திட்டங்களைக் கண்காணித்தல் போன்ற செயல்பாடுகளில் அரசாங்கத்திற்கு உதவுகின்றன. மத்திய நிறுவனங்களின் முக்கியப் பொறுப்புகள்:
அதிகாரிகளை நியமிக்கும் ஆணையங்கள்
ஒவ்வொரு சேவையும் அதன் நியமன அதிகாரிகளை நியமிக்கும் பொறுப்பைப் பின்வருமாறு கொண்டுள்ளது:-
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய அமைப்புகள் பகுப்பு:மலேசிய நிறுவனங்கள்
ஜோய் பாட்டிரிஜ்
ஜோய் பாட்டிரிஜ் (Joy Partridge, பிறப்பு: 1889, இறப்பு: ஏப்ரல் 2 1947),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1889 பிறப்புகள் பகுப்பு:1947 இறப்புகள் பகுப்பு:1899 பிறப்புகள்
ஹமித் கர்சாய் பன்னாட்டு வானூர்தி நிலையம்
ஹமித் கர்சாய் பன்னாட்டு வானூர்தி நிலையம் (Hamid Karzai International Airport) சுருக்கமாக:HKAIA ஆப்கானித்தான் நாட்டின் தலைநகரமான காபூலுக்கு 5 கிலோ மீட்டர் தொலைவில் அமைந்துள்ளது. இது பன்னாட்டு பயணிகளுக்கான வானூர்தி நிலையமாகவும்; ஐக்கிய அமெரிக்க வான்படை, பிரித்தானிய வான்படை, ஜெர்மன் வான்படை மற்றும் கனடா வான்படைகளின் தளமாக செயல்படுகிறது. இதன் பழைய பெயர் காபூல் பன்னாட்டு வானூர்தி நிலையம் ஆகும். ஆப்கானித்தான் முன்னாள் அதிபர் ஹமித் கர்சாய் பெயரில், 2014-இல் காபூல் பன்னாட்டு வானூர்தி நிலையத்தின் பெயர் ஹமித் கர்சாய் பன்னாட்டு வானூர்தி நிலையம் எனப்பெயரிடப்பட்டது. தோகா ஒப்பந்தப்படி 31 ஆகஸ்டு 2021 வரை இந்த வானூர்தி நிலையம் ஐக்கிய அமெரிக்கத் துருப்புகளின் கட்டுப்பாட்டில் உள்ளது.
16 ஆகஸ்டு 2021 அன்று தாலிபான்களிடம் காபூல் வீழ்ச்சி அடைந்த பின்னர், தோகா ஒப்பந்தப்படி 31 ஆகஸ்டு 2021 தேதிக்குள் ஆப்கானியர் அல்லாதவர்கள் நாட்டை விட்டு வெளியேற தாலிபான்கள் கெடு விதித்திருந்தனர். ஒப்பந்தப்படி அமித் கர்சாய் பன்னாட்டு வானூர்தி நிலையத்திலிருந்து 16 ஆகஸ்டு 2021 முதல் மேற்குலக நாடுகளின் மக்களையும், தூதரக ஊழியர்களையும், அவர்களுக்கு உதவிய ஆப்கானியர்கள் மற்றும் அவர்தம் குடும்பத்தினர் மற்றும் மேற்குலகப் படைவீரர்கள் வெளியேறிக் கொண்டு வருகின்றனர்.
குண்டு வெடிப்புகள்
26 ஆகஸ்டு 2021 அன்று ஹமித் கர்சாய் பன்னாட்டு வானூர்தி நிலையத்தின் நுழைவாயில் அருகே மற்றும் அதற்கு மிக அண்மையில் அமைந்த ஒரு விடுதி அருகே தற்கொலைப்படையினர் நடத்திய குண்டுவெடிப்ப்பில் 13 அமெரிக்கத் துருப்புகள் உள்ளிட்ட 60  பொதுமக்கள் இறந்தனர். மேலும் பலர் காயமுற்றனர். இந்த குண்டு வெடிப்புகளுக்கு இசுலாமிய அரசு, கொராசான் தீவிரவாதிகள் பெறுப்பேற்றனர்.
வெளி இணைப்புகள்
பகுப்பு:ஆப்கானித்தானில் போக்குவரத்து
மாப்பிள்ளை (1989 திரைப்படம்)
மாப்பிள்ளை இயக்குனர் ராஜசேகர் இயக்கிய தமிழ்த் திரைப்படம். இதில் ரஜினிகாந்த், அமலா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 28-அக்டோபர்-1989.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள்
கும்மகட்டா
கும்மகட்டா (Gummagatta) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். இக்கிராமம் கும்மகட்டா மண்டலத்தில் அமைந்துள்ளது.
புவியியல் அமைப்பு
14°34’15’’ வடக்கு 76°51’24’’ கிழக்கு என்ற அடையாள ஆள்கூறுகளில் கும்மகட்டா பரவியுள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கும்மகட்டா மண்டலத்தின் மக்கள்தொகை 6279 ஆகும். மொத்த மக்கள் தொகையில் 3242 பேர் ஆண்கள் மற்றும் 3037 பேர் பெண்கள் ஆவர். 786 பேர் ஆறு வயதுக்கு உட்பட்டவர்களாக இருந்தனர். அவர்களில் 423 பேர் சிறுவர்கள் மற்றும் 363 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 858 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 3014 பேர் அதாவது 54.87 சதவீதம் ஆக இருந்தது.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
அறிவியல் மேலாண்மை
அறிவியல் மேலாண்மை (Scientific management) தொழில் உற்பத்தித்திறனை அதிகரிக்கும் நோக்கோடு பிரெடெரிக் வின்சுலோ டெய்லர் என்பார் 1880கள் மற்றும் 1890களில் உருவாக்கிய கோட்பாடு ஆகும். இது "டைலரிசம்" (Taylorism) அல்லது "டைலரின் ஒருங்கியம்" (Taylor system) என்றும் அழைக்கப்படும். இக்கொள்கை குறித்து அவர் எழுதிய ஷாப் மேனஜ்மென்ட்,(Shop management-1905), தி ப்ரின்சுபில்ஸ் ஒப் மேனஜ்மென்ட் (The principles of management-1911) ஆகிய நூல்களில் விவாதித்துள்ளார்.
மரபு வழிப்பட்ட, அச்சமூட்டும் விதிமுறைகளினால் ஆன முடிவெடுத்தலை கைவிட்டு, பணியாற்றும் இடத்தில் தனி நபரை கூர்மையாக கவனித்து அதன் மூலம் உருவாக்கப்படும் துல்லிய செய்முறை அடிப்படையிலேயே முடிவெடுக்க வேண்டும் என்று டெய்லர் கூறுகிறார்.தொழிலாளர்களின் நடவடிக்கைகளை கட்டுப்படுத்த மேலாண்மை நிர்வாகிகளுக்கு கிடைத்த ஒரு கருவி அறிவியல் மேலாண்மை ஆகும்.
நாம் செய்யும் ஒரு வேலையை சிறு கூறுகளாகப் பிரித்து ஒவ்வொரு சிறு கூறுக்கும் எவ்வளவு நேரம் ஆகிறது என்பதைக் கணக்கிட்டு அதன் மூலம் ஒரு வேலையை செய்வதற்கு ஒரு சராசரி மனிதனுக்கு எவ்வளவு காலம் பிடிக்கும் என்பதைக் கண்டறியும் முறையினை கில்பர்த் என்பவர் உருவாக்கினார் இதற்கு நேரம் மற்றும் இயக்கம் பற்றிய ஆய்வு- (Time and Motion Study) என்று பெயர்.
சாரயேவோ
சாரயேவோ (Sarajevo, செர்பிய மொழி: Сарајево) பொசுனியா எர்செகோவினாவின் தலைநகரமும் நாட்டின் மிகப்பெரும் நகரமும் ஆகும்.இந்த மாநகரம் 305,242 மக்கள் வாழும் நான்கு நகராட்சிகளையும் 423,645மக்கள்தொகை கொண்ட  சாரயேவோ கன்டன் எனப்படும் பல்லின நகரையும் உள்ளடக்கியுள்ளது.. இது சாரயேவோ கன்டனின் மையமாகவும் பொசுனியா எர்செகோவினா கூட்டமைப்பு தலைநகரமாகவும் உள்ளது. பொசுனியாப் பகுதியில் உள்ள சாரயேவோ பள்ளத்தாக்கில் மில்யக்கா ஆற்றின் அருகாமையில் தினாரிக் ஆல்ப்ஸ் மலைகள் சூழ அமைந்துள்ளது.
இந்நகரில் பல நூற்றாண்டுகளாக பல்வேறு சமயத்தினர், இசுலாமியர்,கிறித்தவர் (மரபுவழியினர் மற்றும் கத்தோலிக்கர்), யூதர்கள் ஒருங்கிணைந்து வாழ்கின்றனர். இத்தகைய பன்முகத் தன்மை கொண்ட சமய சகிப்பு நிறைந்த வரலாறு காரணமாக இதனை ஐரோப்பாவின் யெருசலம் எனக் குறிப்பிடுகின்றனர். பயணியர் புத்தக நிறுவனம் லோன்லி பிளானட்டின் உலக நகரங்களில் சிறந்த நகரங்களின் பட்டியலில் 43ஆவதாகத் திகழ்கிறது.
இங்கு குடியேற்றம் வரலாற்றுக்கு முந்தையக் காலத்திலிருந்தே இருப்பினும், 15ஆம் நாற்றாண்டின் ஓட்டோமான் பேரரசின் கோட்டையாகவே அறியப்படுகிறது. வரலாற்றில் பல நிகழ்வுகளால் உலக கவனத்தை சாரயேவோ தன்னிடம் ஈர்த்திருக்கிறது: 1914ஆம் ஆண்டு இங்கு நடந்த ஆஸ்திரிய இளவரசர் ஃபெர்டினன்டின் கொலையே முதல் உலகப் போருக்கு வித்திட்டது.எழுபது ஆண்டுகள் கழித்து 1984ஆம் ஆண்டு இங்கு குளிர்கால ஒலிம்பிக் விளையாட்டுப் போட்டிகள் நடத்தப்பெற்றது.அண்மையில் நடந்த பொசுனியாப் போரில் தற்கால படைத்துறை வரலாற்றிலேயே மிக நீண்ட முற்றுகை இடப்பட்ட நகரமாக செய்திகளில் இடம் பெற்றது. போரின் தாக்கத்திலிருந்து சாரயேவோ மீண்டு பொசுனியா எர்செகோவினா நாட்டின் பண்பாடு மற்றும் பொருளியல் மையமாக திகழ்கிறது. முழுமையும் மின்னாற்றலால் இயங்கும் டிராம் வண்டிசேவையை ஐரோப்பாவிலேயே முதலாவதாகவும் உலகில் அமெரிக்காவின் சான் பிரான்சிஸ்கோ நகரை அடுத்து இரண்டாவதாகவும் நடத்துகிறது. திசம்பர் 2009இல் லோன்லி பிளானட் சாரயேவோ நகரை 2010ஆம் ஆண்டு காணவேண்டிய பத்து நகரங்களில் ஒன்றாக பட்டியலிட்டுள்ளது.
அரசமைப்பு
பொசுனியா எர்செகோவினா நாடு, அதன் கீழுள்ள பொசுனியா எர்செகோவினா கூட்டமைப்பு மற்றும் சாரயேவோ கன்டன் ஆகியவற்றின் தலைநகராக சாரயேவோ விளங்குகிறது. தவிர, மற்றொரு அரசு அமைப்பான சிறுப்ஸ்கா குடியரசின் சட்டப்படியான தலைநகரமாகவும் விளங்குகிறது. இவ்வமைப்புகள் ஒவ்வொன்றிற்குமான சட்டமன்றங்கள்,நீதி யமைப்புகள் இந்நகரில் உள்ளன. பிற நாடுகளின் தூதரகங்களும் சாரயேவோவில் அமைந்துள்ளன.
பொசுனியப் போரின் போது பொசுனியா செர்கோவினாவின் நாடாளுமன்றக் கட்டிடம் மிக்க பாதிப்படைந்தது. ஆகவே அலுவலர்களும் ஆவணங்களும் தரைமட்டத்திலிருந்த அலுவலகம் ஒன்றிற்கு மாற்றப்பட்டு பணியைத் தொடர்ந்தனர். 2006ஆம் ஆண்டு துவங்கப்பட்ட சீரமைப்புப் பணி 2007ஆம் ஆண்டு துவக்கத்தில் முடிந்தது. இதன் செலவில் 80% வரை கிரேக்க அரசு ஏற்றுக்கொண்டது. மீதத்தை பொசுனியா எர்செகோவினா அரசு ஏற்றது.
நகராட்சிகள்
thumb|150px|left|நான்கு நகராட்சிகள் சென்டார், நோவி கிராட், நோவோ சாரயேவோ, மற்றும் ஸ்டாரி கிராட் நகரம் நான்கு நகராட்சிகளைக் (சென்டார்,நோவி கிராட்,நோவோ கிராட்,ஸ்டாரி கிராட்) கொண்டுள்ளது. ஒவ்வொன்றும் அவர்களுக்கென தனி அரசமைப்பைக் கொண்டுள்ளன;ஒருங்கிணைந்து நகர அரசை தமது அரசியலமைப்புடன் கொண்டுள்ளன. அரசின் நிர்வாகத் பிரிவில் (Gradska Uprava)மேயரும் இரு துணைவர்களும் அமைச்சரவையும் செயல்படுகிறது. அரசின் சட்டப்பிரிவில் அவைத்தலைவருடன் 28 உறுப்பினர்களும் இரு துணைவர்களும் மற்றும் செயலாளர் ஒருவரும் கொண்ட நகராட்சி மன்றம் Gradsko   Vijeće அமைந்துள்ளது. நகரமன்ற உறுப்பினர்கள் நகராட்சிகளின் மக்கள்தொகைக்கேற்ப தேர்ந்தெடுக்கப்படுகின்றனர். நகர அரசு நீதிப்பிரிவு ஒன்றையும் கொண்டுள்ளது.
சாரயேவோவின் நகராட்சிகள் மேலும் உட்சமூகங்களாகப்(Mjesne zajednice) பிரிக்கப்பட்டுள்ளன. இவற்றிற்கு கூடுதல் அதிகாரமெதுவும் இல்லையாயினும் சாதாரண மக்கள் நகர அரசில் பங்கேற்குமுகமாக இவை அமைந்துள்ளன. நகரின் முக்கிய பகுதிகளை ஒட்டி இவை அமைந்துள்ளன.
வெளியிணைப்புகள்
பகுப்பு:ஐரோப்பியத் தலைநகரங்கள் பகுப்பு:பொசுனியாவும் எர்செகோவினாவும் பகுப்பு:குளிர்கால ஒலிம்பிக் நகரங்கள்
நடத்தை அறிவியல்கள்
நடத்தை அறிவியல்கள் (Behavioural Sciences) என்பது, இயற்கையில் உயிரினங்களுக்கு உள்ளும் அவற்றுக்கு இடையிலும் உள்ள நடத்தைகள் மற்றும் உத்திகள் பற்றி ஆய்வு செய்யும் எல்லாத் துறைகளையும் ஒட்டுமொத்தமாகக் குறிக்கும் ஒரு சொற்றொடர் ஆகும். இது தொடர்பான ஆய்வுகள், மனிதர் மற்றும் விலங்குகளின் நடத்தைகள் பற்றிக் கட்டுப்பாடான இயற்கையோடு ஒட்டிய சோதனை அவதானிப்புக்கள் மூலம் நடத்தப்படுகின்றன.
நடத்தை அறிவியலுக்கும் சமூக அறிவியல்களுக்கும் இடையேயான வேறுபாடு
நடத்தை அறிவியல், சமூக அறிவியல் என்னும் இரண்டும் சில சமயங்களில் ஒன்றுடனொன்று குழப்பிக் கொள்ளப்படுகின்றன. இவ்விரு பரந்த துறைகளும் ஒன்றுக்கொன்று தொடர்பு உடையவையாகவும், இரண்டுமே நடத்தைகள் பற்றிய முறையான ஆய்வுகளில் ஈடுபடுபவையாகவும் இருந்தபோதும், நடத்தைகளின் பல்வேறுபட்ட பரிமாணங்களை ஆய்வு செய்வதிலான அறிவியல் மட்டம் வேறுபாடாக உள்ளது. நடத்தை அறிவியல்கள், சமூக முறைமையில், உயிரினங்களுக்கு உள்ளும் அவற்றுக்கு இடையிலும் இடம்பெறும் தீர்மானச் செயல்முறைகள் (decision processes) மற்றும் தொடர்பு உத்திகள் (strategies) என்பவற்றைச் சிறப்பாக ஆராய்கின்றன. இவை உளவியல், சமூக நரம்பறிவியல் (Social neuroscience) போன்ற துறைகளுடன் சம்பந்தப்பட்டுள்ளன. அதேவேளை சமூக அறிவியல்கள் சமூக முறைமையின் அமைப்பு மட்டத்திலான செயல்முறைகள் பற்றியும், சமூகச் செயல்முறைகளிலும், சமூக அமைப்பிலும் அவற்றின் தாக்கம் பற்றியும் ஆய்வு செய்கின்றன. சமூக அறிவியல்கள் சமூகவியல், பொருளியல், வரலாறு மற்றும் அரசறிவியல் என்பவற்றுடன் தொடர்புபட்டுள்ளன.
நடத்தை அறிவியல்கள், இயற்கை அறிவியல்களும், சமூக அறிவியல்களும் ஒன்றையொன்று சந்திக்கும் இடத்தில் அமைந்துள்ளது எனலாம்.
பகுப்பு:அறிதிற அறிவியல்
து. இரவிக்குமார்
இரவிக்குமார் (Ravikumar (writer)) ஓர் இந்திய அரசியல்வாதியாவார். எழுத்தாளர், வழக்கறிஞர் அரசியல்வாதி மற்றும் சாதி எதிர்ப்பு ஆர்வலர் என பன்முகங்களில் இவர் இயங்கினார். அம்பேத்கார் கொள்கைகளால் ஈர்க்கப்பட்ட இவர் நிறப்பிரிகை என்ற பத்திரிகை இதழின் ஆசிரியராகவும் இருந்தார். நிறப்பிரிகை இதழ் 1990 ஆம் ஆண்டுகளில் தமிழ்நாட்டில் பல புதிய எழுத்தாளர்களை ஊக்கப்படுத்தியது. இரவிக்குமார் விழுப்புரம் மக்களவையின் தற்போதைய நாடாளுமன்ற உறுப்பினராகவும், திராவிட முன்னேற்றக் கழகத்தின் உறுப்பினராகவும் உள்ளார்.
மாகவரபாலம் மண்டலம்
மாகவரபாலம் மண்டலம், ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.
து. இரவிக்குமார்
வாழ்க்கைக் குறிப்பு
நாகப்பட்டினம் மாவட்டத்தில் உள்ள சீர்காழி வட்டத்தில் காவிரிக்கரை கிராமமான மாங்கணாம்பட்டில் துரைசாமி- கனகம்மாள் தம்பதியருக்கு 10-06-1961 ஆம் ஆண்டு சூன் மாதம் 10 ஆம் தேதியன்று இவர் பிறந்தார். சிதம்பரம் அண்ணாமலைப் பல்கலைக்கழகத்தில் கல்வி பயின்றார். செண்பகவல்லி என்ற பெண்ணை திருமணம் செய்து கொண்டார். இத்தம்பதியருக்கு  ஆதவன், அதீதன் என்ற பிள்ளைகள் உள்ளனர்.
மாகவரபாலம் மண்டலம்
ஆட்சி
இந்த மண்டலத்தின் எண் 36. இது ஆந்திர சட்டமன்றத்திற்கு நர்சிபட்டினம் சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
து. இரவிக்குமார்
அரசியல் வாழ்க்கை
இரவிக்குமார் 2006 ஆம் ஆண்டு நடந்த சட்டமன்றத் தேர்தலில் காட்டுமன்னார்கோயில் தொகுதியில் விடுதலை சிறுத்தைகள் கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மாகவரபாலம் மண்டலம்
ஊர்கள்
இந்த மண்டலத்தில் 25 ஊர்கள் உள்ளன.
து. இரவிக்குமார்
அரசியல் வாழ்க்கை
பின்னர் 2019 ஆம் ஆண்டு நடந்த இந்திய மக்களவைத் தேர்தலில், விழுப்புரம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
எழுதிய நூல்கள்
கட்டுரைத் தொகுப்புகள் கவிதை
மேற்கோள்கள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:தமிழ் எழுத்தாளர்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:17வது மக்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
இந்திய அரசாங்கத்தின் முதன்மை செயலாளர்
இந்திய அரசாங்கத்தின் முதன்மை செயலாளர் என்பது இந்திய மாநில அரசில் ஒரு பதவி மற்றும் பணியடுக்கு. இப்பதவியில் அமர்பவர்கள் பொதுவாக இந்திய ஆட்சிப்பணித்துறை அதிகாரியாகவோ அல்லது மூத்த அரசு அதிகாரியாகவோ இருப்பர். முதன்மை செயலாளர் பதவியில் இருக்கும் அதிகாரிகள் மாநில அரசில் பல்வேறு துறைகளின் தலைமை நிர்வாகியாக இருப்பார்கள். இப்பதவி மத்திய அரசின் கூடுதல் செயலாளர் பதவிக்கு இணையானது. இவர்கள் இந்திய (மத்திய) அரசின் இணைச் செயலாளர்களாக நியமிக்கப்படுவதும் உண்டு.
மாநில அரசின் முதன்மை செயலாளர்
மாநில அரசில் முதன்மை செயலாளர் பதவி செயலாளர் பதவிக்கு ஒரு படி மேலாகவும் இணை மற்றும் தலைமைச் செயலாளர் பதவிகளுக்கு ஒரு படி கீழாகவும் பொருத்தப்பட்டுள்ளது. முதன்மை செயலாளர்கள் நியமிக்கப்பட்ட துறையின் தலைமை நிர்வாக அதிகாரியாகப் பணியாற்றுவர்.
பிரதம மந்திரியின் முதன்மை செயலாளர்
பிரதமரின் முதன்மை செயலாளர் என்னும் பதவி, திருமதி இந்திரா காந்தியின் பதவிக்காலத்தின் உருவாக்கப்பட்டது. முதன்மை செயலாளர் பிரதமர் அலுவலகத்தின் தலைவராவார். இப்பதவி அமைச்சரவை செயலாளர் அல்லது மத்திய அரசின் முதன்மை செயலாளர் பதவிக்கு இணையான பதவியாகும். இப்பதவிக்கு இணையான மற்றொரு பதவியாக இணை முதன்மை செயலாளரும் ஒரு சில பிரதர்களால் நியமிக்கப்படுவதுண்டு.
நீதிமன்றம்
ஜம்மு காஷ்மீர் உயர்நீதமன்றத்தில் தலைமை நீதிபதியின் முதன்மை செயலாளர் என்னும் தனித்துவமான பதவி உள்ளது. இப்பதவி மாவட்ட அல்லது அமர்வு நீதிபதி பதவிக்கு இணையானது. இவர் தனது கட்டுப்பாட்டுக்குள் உள்ள நீதித்துறையின் பணியாளர் நியமனம், பதவி உயர்வு, பணியிட மாற்றம் மற்றும் விடுப்பு தொடர்பான பணிகளை கவனிப்பார். அவர் பொது நல வழக்கு மன்றத்தின் செயலாளரும் ஆவார். தலைமை நீதிபதியின் செயலகத்தின் தலைமை அதிகாரியாகவும் முதன்மை செயலாளரே அமர்த்தப்படுவார்.
வெளியிணைப்புக்கள்
பகுப்பு:இந்திய அரசு அதிகாரிகள் பகுப்பு:இந்திய அரசுப் பணிகள்
ரண்தம்போர் தேசியப் பூங்கா
ரந்தம்பூர் தேசியப் பூங்கா (Ranthambore National Park, रणथंभौर राष्ट्रीय उद्यान) வட இந்தியாவில் அமைந்துள்ள பெரும் தேசியப் பூங்காக்களுள் ஒன்று. இது ராஜஸ்தான் மாநிலத்தில் சவாய் மாதோபூர் நகரத்தின் அருகே அமைந்துள்ளது. இப்பகுதியானது தேசியப்பூங்காவாக 1980 ஆம் ஆண்டு அறிவிக்கப்பட்டது. பின்னர் 1973 ஆம் ஆண்டு புலிகள் பாதுகாப்புத் திட்டத்தின் (Project Tiger) கீழ் கொண்டுவரப்பட்டது. இது 392 சதுர கிலோமீட்டர்கள் பரப்பளவில் அமைந்துள்ளது. இந்தியாவில் புலிகள் பாதுகாப்புத் திட்டம் செயல்படுபவற்றில் இப்பூங்காவும் முக்கியமான ஒன்று. இங்கு புலிகள், சிறுத்தைகள், மான்கள் மிகுதியாக வாழ்கின்றன. இப்பூங்காவின் அருகிலுள்ள கிராமங்களின் மனிதர்கள் விலங்குகளால் தாக்கப்படும் சம்பவங்களும் அடிக்கடி நடைபெறுகின்றன. இங்கு 270க்கும் மேற்பட்ட பறவையினங்கள் உள்ளன.
மேற்கோள்கள்
பகுப்பு:இந்திய தேசியப் பூங்காக்கள் பகுப்பு:இராஜஸ்தான் பகுப்பு:இந்தியாவிலுள்ள புலிகள் காப்பகங்கள்
மே 24
வெளி இணைப்புகள்
பகுப்பு:மே பகுப்பு:ஆண்டின் நாட்கள்
தாவீது (மைக்கலாஞ்சலோ)
தாவீது என்பது இத்தாலிய கலைஞர் மைக்கலாஞ்சலோ 1501க்கும் 1504க்கும் இடைப்பட்ட காலத்தில் உருவாக்கிய ஓர் சிறப்பு மறுமலர்ச்சி கால சிற்பமாகும். இது 5.17 m உயரமுடைய. நிர்வாணமாக நிற்கும் ஓர் ஆணின் பளிங்குச் சிற்பம். இச்சிலை விவிலிய கதாபாத்திரமான தாவீதினுடையதாகும். இது புளோரன்ஸ் கலையின் விருப்பத்திற்குரிய விடயமாகும்
வெளியிணைப்புக்கள்
பகுப்பு:சிற்பங்கள் பகுப்பு:கிறித்தவக் கலை
இலண்டன் பங்குச் சந்தை
thumb|right|பேடர்நாசுடர் சதுரம். படத்தின் வலதுபுறம் உள்ளக் கட்டிடம். இலண்டன் பங்குச் சந்தை ஐக்கிய இராச்சியத்தின் தலைநகரம் இலண்டனில் அமைந்துள்ள பங்குச் சந்தையாகும். 1801ஆம் ஆண்டு நிறுவப்பட்ட இந்தப் பங்குச் சந்தை பிரித்தானிய நிறுவனங்களின் பங்குகளைத் தவிர உலகத்தின் பல பகுதிகளில் உள்ள நிறுவனங்களின் பங்குகளை வர்த்தகம் செய்யும் வசதிகொண்டு உலகத்தின் மிகப்பெரிய பங்குச் சந்தைகளில் ஒன்றாகத் திகழ்கிறது. இதன் நிர்வாகத்தை இலண்டன் பங்குச் சந்தை குழுமம் மேற்கொள்கிறது. அதனுடைய சந்தைக் குறியீடு LSE.
கட்டமைப்பு
இலண்டன் பங்குச் சந்தையில் நான்கு முதன்மைப் பகுதிகள் உள்ளன:
பங்குச் சந்தை - உலகின் பல பகுதிகளிலிருந்தும் நிறுவனங்கள் தங்கள் முதலை எழுப்பிட உதவுகிறது. இங்கு நான்கு அடிப்படை சந்தைகள் உள்ளன; பிரதான சந்தை, மாற்று முதலீடு சந்தை (AIM), தொழில்முறை பத்திரச் சந்தை (PSM) மற்றும் சிறப்பு நிதி சந்தை(SFM).
பங்கு மாற்றுச் சேவைகள் - துடிப்பான பங்கு மாற்றுச் சந்தை:பிரித்தானிய மற்றும் பன்னாட்டு நிறுவனங்களின் பங்குகள்,கடன் பத்திரங்கள், வரவுகள், சந்தை வணிக நிதியங்கள்(ETFs),சந்தை வணிக பொருட்கள்(ETCs) போன்ற நிதி ஆவணங்கள்,வைப்பு பற்றுக்கள்(depositary receipts) ஆகியவற்றில் வணிகம் நடைபெறுகிறது.
தகவல் சேவைகள் - இலண்டன் பங்குச் சந்தை நிகழ்நேர விலைகள், நெய்திகள் மற்றும் பிற நிதியச் செய்திகளை உலகெங்கும் உள்ள நிதியாளர் சமூகத்தின் பயன்பாட்டிற்காக வெளியிடுகிறது.
வழிப்பங்குகள் (Derivatives) - 2003இல் நிறுவப்பட்ட இலண்டன் பங்குச் சந்தையின் EDX பிரிவு பங்குகளை அடிப்படையாகக் கொண்ட வழிப்பங்குகளின் வணிகத்தில் இச்சந்தை முன்னணி வகிக்கிறது. இதன் மூலம் நேரடி பணம் புழங்கும் பங்குச்சந்தையையும் வழிப்பங்கு சந்தையையும் அண்மிக்க வைத்துள்ளது.
வேலைநேரம்
வழக்கமாக சனி,ஞாயிறு மற்றும் பங்குச்சந்தையால் முன்னரே அறிவிக்கப்பட்ட விடுமுறை நாட்களைத் தவிர்த்து காலை 08:00 முதல் மாலை 16:30 வரை வணிகம் நடைபெறுகிறது.
வெளியிணைப்புகள்
பகுப்பு:பங்குச் சந்தை பகுப்பு:இலண்டன்
டைனமைட்டு (தொடர்புடைய பக்கம்)
டைனமைட்டு ஓர் மிகு ஆற்றல் வெடிபொருளாகும்.
டைனமைட் என்பது இவற்றையும் குறிக்கலாம்:
கட்டுமரக்காரன்
கட்டுமரக்காரன் (Kattumarakaran) என்பது 1995 ஆம் ஆண்டு வெளியான தமிழ் நாடகத் திரைப்படம் ஆகும். பி. வாசு இயக்கிய இப்படத்தில் பிரபு, புதுமுகம் ஈவா கிரோவர், சங்கவி ஆகியோர் முக்கிய வேடங்களில் நடித்தனர். திரைப்படப் பாடல்களுக்கு இளையராஜா இசையமைத்தார். படம் 15 சனவரி 1995 அன்று வெளியானது. இப்படம் தெலுங்கில் சாகர் கன்யா என மொழிமாற்றம் செய்யப்பட்டது.
கதை
முத்தழகு ( பிரபு ) கட்டுமரத்தில் பணிபுரியும் ஒரு மீனவர். அவர் தன் முதலாளியிடம் ( ஆனந்த் ராஜ் ) பணிபுரிகிறார். ஒரு நாள், அவர் வைதேகி ( ஈவா கிரோவர் ) என்ற மர்மப் பெண்ணைக் காப்பாற்றுகிறார்.
இசை
இப்படத்தின் படல்களுக்கான இசையை இளையராஜா அமைத்தார். 1995 இல் வெளியிடப்பட்ட இசைப்பதிவில், வாலி எழுதிய ஆறு பாடல்கள் உள்ளன.
இயோ சூ காங் ரயில் நிலையம்
இயோ சூ காங் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் மத்திய பகுதியில் இயோ சூ காங் நகரில் அங்குள்ள மக்களுக்கு செவைசெய்கிறது.வடக்கு தெற்கு வழித்தடத்தில் இது பதினைந்தாம்	ரயில் நிலையமாகும். இது காதிப் ரயில் நிலையம் மற்றும் அங் மோ கியோ ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
சோழவரம் ஏரி
சோழவரம் ஏரி  (Sholavaram aeri) தமிழ்நாட்டில் திருவள்ளூர் மாவட்டத்தில் பொன்னேரி வட்டத்தில் அமைந்துள்ள ஒரு மழைநீர்ப் பிடித் தேக்கமாகும். இந்த நீர்த்தேக்கத்திலிருந்து அண்மையிலுள்ள சென்னை மாநகரத்திற்கு குடிநீர் வழங்கப்படுகிறது. இந்த ஏரி சென்னையில் உள்ள மிகப்பெரிய ஏரிகளில் ஒன்றாகும். சென்னை அருகே உள்ள இத்தகைய ஏரிகள் இயற்கை அழகு, தாவரங்கள் மற்றும் விலங்கினங்கள் நிறைந்தவை. சோழவரம் விமானதளம் அருகே இது அமைந்துள்ளது. இது இந்திய இராணுவம் தங்களது நடவடிக்கைகளைச் சோதித்துப் பார்க்கும் இடமாக உள்ளது. சோழவரம், புழல் ஏரிகள் கால்வாயால் இணைக்கப்பட்டுள்ளன. சுற்றியுள்ள மக்கள், திருவள்ளூர் பிரதானச் சாலை, ரெட்ஹில்ஸ் சந்திப்பு மற்றும் தேசிய நெடுஞ்சாலை ஆகியவற்றுக்குக் கால்வாய்ப் பாதையைப் பயன்படுத்துகின்றனர்.
பகுப்பு:சென்னை ஏரிகள்
மயிலை சீனி. வேங்கடசாமி
'''மயிலை சீனி. வேங்கடசாமி' (Mayilai Seeni. Venkatasami'', திசம்பர் 16, 1900 – சூலை 8, 1980) ஒரு தமிழறிஞரும், எழுத்தாளருமாவார். தமிழக வரலாறு பற்றி பல அரிய ஆய்வு நூல்களை எழுதியவர்.
வாழ்க்கைக் குறிப்பு
வேங்கடசாமி சென்னையின் மயிலாப்பூர் பகுதியில் 1900-இல் பிறந்தார். அவரது தந்தை ஒரு சித்த மருத்துவர். வேங்கடசாமியின் மூத்த அண்ணன் தந்தையைப் போல சித்த மருத்தவரானார். இரண்டாவது அண்ணன் சீனி. கோவிந்தராஜன் ஒரு தமிழறிஞர். திருக்குறள் காமத்துப்பால் நாட்கள், திருமயிலை நான்மணி மாலை ஆகிய படைப்புகளை எழுதியவர். வேங்கடசாமி கோவிந்தராஜனிடம் தமிழ் பயின்றார். பின் மகாவித்வான் சண்முகம் பிள்ளை, பண்டித சற்குணர் ஆகியோரிடம் தமிழ் படித்தார். பின்னர் நீதிக்கட்சி நடத்திய திராவிடன் இதழின் ஆசிரியர் குழுவில் பணிக்குச் சேர்ந்தார். ஓவியக்கலையில் கொண்ட ஆர்வத்தால் சில காலம் எழும்பூர் ஓவியப் பள்ளியில் படித்தார். குடும்பப் பொருளாதாரச் சூழல் காரணமாக ஆசிரியர் பயிற்சி பெற்று சாந்தோம் மாநகராட்சிப் பள்ளியில் ஆசிரியராகப் பணிக்குச் சேர்ந்தார்.
தனது விடுமுறை நாட்களில் தமிழகமெங்குமுள்ள வரலாற்றுச் சிறப்பு மிக்க இடங்களுக்கும், வழிபாட்டுத் தலங்களுக்கும் சென்று ஆய்வு செய்தார். தொல்லியல், கல்வெட்டியல், நாணயவியல் ஆகிய துறைகளில் அரிய களப்பணியாற்றினார். தென்னிந்திய எழுத்து முறைகள் யாவற்றையும் கற்றுத் தேர்ந்தார். பிராமி, கிரந்தம், தமிழ் என அனைத்து எழுத்துமுறை கல்வெட்டுகளைப் படித்து ஆராயும் திறன் பெற்றார். கன்னடம், மலையாளம் போன்ற மொழிகளையும் கற்றறிந்திருந்தார். இந்து சமய வரலாற்றாளர்கள் அதிகம் கவனம் செலுத்தாத சமண, புத்த சமய கோயில்களையும் தொல்லியல் களங்களையும் ஆய்வு செய்தார். இரு முறை (1963-64) சென்னைத் தமிழ் எழுத்தாளர் சங்கத் தலைவராகத் தேர்வு செய்யப்பட்டார்.
தமிழையே வணிகமாக்கித் தன்வீடும் மக்கள் சுற்றம் தமிழிலே பிழைப்பதற்கும் தலைமுறை தலைமுறைக்குத் தமிழ் முதலாக்கிக் கொண்ட பல்கலைத் தலைவன் எல்லாம் தமிழ்ச் சீனி வேங்கடத்தின் கால்தூசும் பெறாதார் என்பேன்”
2000-ஆம் ஆண்டு தமிழக அரசு சீனி. வேங்கடசாமியின் நூல்களை நாட்டுடைமையாக்கியது.
வெளி இணைப்புகள்
பகுப்பு:தமிழறிஞர்கள் பகுப்பு:1900 பிறப்புகள் பகுப்பு:1980 இறப்புகள் பகுப்பு:தமிழ் வரலாற்று ஆய்வாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ் கல்வெட்டு ஆய்வாளர்கள் பகுப்பு:சென்னை நபர்கள் பகுப்பு:இந்தியக் கல்வெட்டியலாளர்கள்
பீனைல்பைருவிக் அமிலம்
பீனைல்பைருவிக் அமிலம் (Phenylpyruvic acid) என்பது C6H5CH2C(O)CO2H என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும் இதுவொரு கீட்டோ அமிலமுமாகும்.
தோற்றம்
பீனைல்பைருவிக் அமிலம் அதன் எ-மற்றும் ஒ-ஈனால் அமைப்பு மாற்றியங்களுடன் சமநிலை கொண்டுள்ளது. பீனைல் அலனின் சேர்மத்தை ஆக்சிசனேற்ற அமீன் நீக்க வினைக்கு உட்படுத்துவதால் இச்சேர்மம் விளைபொருளாகக் கிடைக்கிறது.
தயாரிப்பு
பென்சால்டிகைடு மற்றும் கிளைசின் வழிப்பெறுதிகளை ஒடுக்க வினைக்கு உட்படுத்துவதால் பீனைல் அசுலாக்டோன் உற்பத்தி செய்யப்பட்டு, பின்னர் அது அமிலம் அல்லது கார வினையூக்கியால் நீராற்பகுக்கப்பட்டு பீனைல்பைருவிக் அமிலம் தயாரிக்கப்படுகிறது. பென்சைல் குளோரைடை இரட்டைக் கார்பனைலேற்றம் செய்தும் இதைத் தயாரிக்க இயலும்.
பீனைல்பைருவிக் அமிலத்தை ஒடுக்கச் சிதைவு அமீனேற்றம் செய்தால் பீனைல் கிளைசின் கிடைக்கிறது.
மேற்கோள்கள்
பகுப்பு:ஆல்பா-கீட்டோ அமிலங்கள் பகுப்பு:அரோமாட்டிக் அமிலங்கள் பகுப்பு:பென்சைல் சேர்மங்கள் பகுப்பு:கீட்டோன்கள்
ஹவுரா
ஹவுரா (Howrah) ஒரு தொழில்துறை நகரம். இந்தியாவின் மேற்கு வங்க மாநிலத்தின்  ஹவுரா மாவட்டத்தில் உள்ள ஒரு மாநகராட்சி ஆகும். இங்கு ஹவுரா மாவட்டத் தலைமையகம் உள்ளது. மேலும் மாவட்டத்தின் ஹவுரா சதார் உட்பிரிவின் தலைமையகம். ஹவுரா ஊக்லி ஆற்றின் மேற்கு கரையில் அமைந்துள்ளது. இது கொல்கத்தாவின் இரட்டை நகரமாக உள்ளது. ஹவுரா கொல்கத்தாவுக்கு பின்னர் இரண்டாவது சிறிய மாவட்டமாக உள்ளது. கொல்கத்தா ஹவுராவுடன் கங்கை நதியின் மேல் நான்கு பாலங்கள் மூலம் இணைக்கப்பட்டுள்ளது.
புற இணைப்புகள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:மேற்கு வங்காளத்திலுள்ள மாநகரங்கள்
லாலாங் நடவடிக்கை
மலேசியாவில் இனக் கலவரம் ஏற்படுவதைத் தவிர்ப்பதற்காக இந்த நடவடிக்கை எடுக்கப் பட்டதாகவும் சொல்லப் படுகிறது. இந்தத் கைது நடவடிக்கை 1987 அக்டோபர் 27-ஆம் தேதி தொடங்கி 1987 நவம்பர் 20-ஆம் தேதி வரையில் நீடித்தது.
பொது
தேசியப் பாதுகாப்புக்கு ஆபத்தை விளைவிக்கலாம் என்று கருதப்பட்ட அரசியல் தலைவர்கள், எதிர்க்கட்சி அரசியல் தலைவர்கள், கல்விமான்கள், சீன மதவாதிகள், சுற்றுச்சூழல் ஆர்வலர்கள், சமூக ஆர்வலர்கள், மதப் பிரமுகர்கள், மாணவர்கள், கலைஞர்கள், அறிவியலாளர்கள் என 106 >>> 119 பேரை மலேசியப் போலீசார் கைது செய்தனர். விசாரணையின்றி தடுத்தும் வைத்தனர்.
அதே காலக் கட்டத்தில், ஆங்கில மொழி செய்தித்தாள்கள் தி ஸ்டார் (The Star), சீன செய்தித்தாள் சின் சிவ் சிட் போ (Sin Chew Jit Poh); மற்றும் வாராந்திரப் பத்திரிகைகளான மலாய் செய்தித்தாள் வாத்தான் (Watan), ஆங்கில மொழி செய்தித்தாள் தி சண்டே ஸ்டார் (The Sunday Star); ஆகியவற்றின் உரிமங்கள் மீட்டுக் கொள்ளப்பட்டன.
நாட்டிற்குள் இனப் பதற்றம்
நாட்டிற்குள் இனப் பதற்றம் ஓர் ஆபத்தான நிலையை எட்டியுள்ளது; பதட்டத்தைத் தூண்டியவர்களைக் கைது செய்ய வேண்டிய நிலை அரசாங்கத்திற்கு ஏற்பட்டுள்ளது எனும் காரணங்களை மலேசிய அரசாங்கம் முன்வைத்தது.
இருப்பினும் இனக் கலவரங்கள் உடனடியானவை எனும் அரசாங்கத்தின் கருத்திற்கு எதிர்ப்புகள் தெரிவிக்கப் பட்டன. மேலும் இந்த நடவடிக்கை பிரதமர் மகாதீர் பின் முகமதுவின் அரசியல் எதிரிகளைக் கொடூரமான முறையில் கட்டுப்படுத்த வடிவமைக்கப் பட்டது என்றும் பரவலாக நம்பப் படுகிறது.
1969-ஆம் ஆண்டு மே 13 சம்பவத்தின் போது நடைபெற்ற கைது நடவடிக்கைக்குப் பிறகு, அதுவே மலேசியாவில் இரண்டாவது பெரிய கைது நடவடிக்கையாகும்.
மலேசிய வரலாற்றில் இருண்ட காலக் கட்டங்களில் இதுவும் ஒன்றாகக் கருதப் படுகிறது. இந்த நிகழ்வு மகாதீரின் சர்வாதிகார ஆட்சியின் தொடக்கத்தைக் குறிப்பதாகவும் சொல்லப் படுகிறது.
காரணங்கள்
இந்தக் கைது நடவடிக்கைக்கு முன்னர் நாட்டில் பல அரசியல் நிகழ்ச்சிகள் மற்றும் பல அரசியல் பிரச்சினைகள் நிலவி வந்தன. அவை இனப் பதற்றங்களையும் ஏற்படுத்தி வந்தன.
கைது நடவடிக்கை குறித்து விளக்கம் அளித்த மலேசிய அரசாங்கத்தின் வெள்ளை அறிக்கையில் (White paper) கீழ்க்கண்டவாறு பதிவு செய்யப்பட்டு உள்ளது.
உணர்ச்சிகரமான பிரச்சினைகள்
இந்த இனப் பதற்ற நிலைமையைக் கட்டுப்படுத்த அரசாங்கத்தை, விரைவாகவும், உறுதியாகவும் செயல்பட கட்டாயப் படுத்தியது என்றும் அரசாங்கம் கூறியது.
அம்னோ கட்சிக்குள் பிளவு
1986-ஆம் ஆண்டின் பிற்பகுதியிலும், 1987-ஆம் ஆண்டிலும் அம்னோ கட்சிக்குள் பிளவு ஏற்பட்டு இரண்டு குழுக்கள் உருவாகின.
மகாதீர் தலைமையிலான அணி ஏ என்றும்; துங்கு ரசாலி அம்சா, மூசா ஈத்தாம் தலைமையிலான அணி பி என்றும் இரு குழுக்களாகப் பிரிந்தன. இதன் விளைவாக மகாதீரின் தலைமைப் பதவிக்குச் சவால் விடப்பட்டது. இதன் தொடர்ச்சியில் நடைபெற்ற அம்னோ பேராளர் மாநாட்டில் மகாதீர் குறுகிய வாக்கு வித்தியாசத்தில் வெற்றி பெற்றார். அவர் வெற்றி பெற்றாலும் சட்டரீதியான சவாலை எதிர்கொள்ள வேண்டிய நிலையும் ஏற்பட்டது.
அதே காலக் கட்டத்தில், பல அரசு சாரா நிறுவனங்களும், அரசாங்கத்தின் பல்வேறு கொள்கைகளை விமர்சித்து, அரசாங்கத்தின் மீது தாக்குதல்களைத் தொடுத்து வந்தன.
மகாதீர் சாடல்
அந்த அரசு சாரா நிறுவனங்களை "அறிவுசார் உயர் அடுக்குகள்" என்றும்; "வெளிநாட்டு சக்திகளின் கருவிகள்" என்றும்; மக்களாட்சியின் நாசக்காரர்கள் என்றும்; மகாதீர் சாடினார்.
மலேசிய சீனர் சங்கத்தின் துணைத் தலைவராக இருந்த லீ கிம் சாய் என்பவர் வந்தேறிகள் "(pendatang)" எனும் சொல்லைப் பயன்படுத்துவது குறித்தும் கேள்வி எழுப்பினார். அத்துடன் கட்டாயமாக மதம் மாறுதல் பற்றியும் கேள்வி எழுப்பினார்.
சீன மொழிப் பள்ளி பணியாளர்கள் சர்ச்சை
சீன மொழியில் கல்வியறிவு இல்லாதவர்களைச் சீனமொழிப் பள்ளிகளின் உயர்ப் பதவிகளில் நியமனம் செய்தால், அந்தச் செயல்பாடு சீன மொழியைப் பயன்பாட்டைக் கட்டுப்படுத்தும்; மாணவர்களும் பெற்றோர்களும் பள்ளி ஊழியர்களுடன் தொடர்பு கொள்வதற்கு ஆங்கிலம் அல்லது மலாய் மொழியைப் பயன்படுத்த வேண்டிய கட்டாயம் ஏற்படலாம் என்றும் சீனக் கல்வியாளர் குழுக்கள் வாதிட்டன.
சீனர் சமூகத்தின் மனக்குறைகள்
11 அக்டோபர் 1987-ஆம் தேதி, மலேசிய ஐக்கிய சீனப் பள்ளிக் குழுக்களின் சங்கம் (UCSCAM); சீனப் பள்ளி ஆசிரியர்கள் சங்கம்; சீனப் பள்ளி அறங்காவலர்கள் சங்கம் (Dong Jiao Zong); ஆகிய சங்கங்களின் 2,000 ஆர்வலர்கள் கோலாலம்பூரில் தியன் ஊ கோயிலுக்கு (Thean Hou Temple) அருகில் உள்ள ஐனானீஸ் சங்கக் கட்டிடத்தில் கூட்டம் நடத்தினர்.
மலேசிய சீனர் சங்கத்தின் துணைத் தலைவரும் தொழிலாளர் துறை அமைச்சருமான லீ கிம் சாய்; ஜனநாயக செயல் கட்சியின் (DAP) தலைவர் லிம் கிட் சியாங் மற்றும் கெராக்கான் கட்சி; மற்றும் பிற கட்சிகளின் பிரதிநிதிகள் போன்ற சீன அடிப்படையிலான கட்சிகளின் முக்கிய அரசியல்வாதிகள் அந்தக் கூட்டத்தில் கலந்து கொண்டனர்.
சீனப் பள்ளிகள் பணிமுடக்கம்
சீன மொழியில் கல்வியறிவு இல்லாதவர்களைச் சீனமொழிப் பள்ளிகளின் உயர்ப் பதவிகளில் நியமனம் செய்யும் பிரச்சினையை அரசாங்கம் தீர்க்க வேண்டும். இல்லா விட்டால், மலேசியாவில் உள்ள சீனப் பள்ளிகள் மூன்று நாட்களுக்குப் பணிமுடக்கம் செய்வதற்கான அழைப்பு அந்தக் கூட்டத்தில் விடுக்கப்பட்டது.
இருப்பினும் பிரச்சினையைத் தீர்ப்பதற்கு அரசாங்கத்திற்கு கால அவகாசம் வழங்குவதற்காகக் கடைசி நேரத்தில் பணிமுடக்கம் கைவிடப்பட்டது, இருப்பினும் 57 பள்ளிகள் பணிமுடக்க அறிக்கை கிடைக்காத காரணத்தினால் அல்லது முடிவை ஏற்காத காரணத்தினால் அக்டோபர் 15-ஆம் தேதி வேலை நிறுத்தத்தில் ஈடுபட்டன.
இரு தரப்பினரின் பதிலடிகள்
புறக்கணிப்பு அதிகாரப்பூர்வமாக ஒத்திவைக்கப் பட்டாலும், அம்னோ இளைஞர்கள் மூலமாகப் பதிலடி கொடுக்கப்பட்டது. அக்டோபர் 17-ஆம் தேதி, கோலாலம்பூர், கம்போங் பாரு, ராஜா மூடா சாலையில் இருந்த டி.பி.சி.ஏ. அரங்கத்தில் (TPCA Stadium) 10,000 பேர் கூடி பேரணி நடத்தினர்.
அம்னோ அரசியல்வாதிகள் மலேசிய சீனர் சங்கத்தின் தலைவர்கள் மீது கண்டனம் தெரிவித்தனர். மலேசிய சீனர் சங்கத்தின் துணைத் தலைவர் லீ கிம் சாய் ராஜினாமா செய்ய வேண்டும் என்று அம்னோ தரப்பினர் அழைப்பு விடுத்தனர்.
அதற்குப் பதிலடியாக அம்னோ தரப்பைச் சார்ந்த கல்வி அமைச்சர் அன்வார் இப்ராகிம் ராஜினாமா செய்ய வேண்டும் என்று சீனர் தரப்பினர் வேண்டுகோள் வைத்தனர்.
கோலாலம்பூரில் உள்ள கம்போங் பாருவில் நடந்த மலாய் பேரணிக்கு அப்போதைய அம்னோ இளைஞர் பிரிவின் தலைவரான நஜிப் துன் ரசாக் தலைமை தாங்கினார். பேரணியின் போது, ஒரு கீரிஸ் கத்தியை சீன இரத்தத்தில் ஊற வைக்கப்படலாம் என மிரட்டியதாகவும் சொல்லப் படுகிறது. மே 13 கலவரம் போல மீண்டும் ஒரு நிகழ்ச்சி நிகழலாம் எனும் அச்சத்தைச் சீன சமூகத்திற்குள் தூண்டியது. மலாய்த் தீவிர தேசியவாதிகளின் தாக்குதல்களுக்கு அஞ்சி கோலாலம்பூர் நகரில் இருந்த பல சீன வணிகங்கள் சில நாட்களுக்கு மூடப் பட்டன.
அம்னோ பேரணி
பிரதமர் மகாதீர் பின் முகமது வெளிநாட்டில் இருந்தபோது, அம்னோ கட்சியின் பொதுச் செயலாளர் சனுசி ஜூனிட் மற்றும் பிற அம்னோ தலைவர்கள்; கோலாலம்பூரில் அம்னோவின் 41-ஆவது ஆண்டு விழாவைக் கொண்டாட ஒரு மாபெரும் பேரணியை நடத்த திட்டம் வகுத்தனர். இந்தப் பேரணி முதலில் ஜொகூர் பாருவில் நடத்தப்பட இருந்தது.
ஆனால் அந்தப் பேரணி பின்னர் கோலாலம்பூருக்கு மாற்றப் பட்டது. அந்தப் பேரணியில் ஐந்து இலட்சம் உறுப்பினர்கள் பங்கேற்பார்கள் என்று எதிர்பார்க்கப்பட்டது. ஆனால் பிரதமர் மகாதீர் நாடு திரும்பியதும் அந்தப் பேரணி ரத்து செய்யப்பட்டது. அதன் தொடர்ச்சியாக லாலாங் நடவடிக்கை தொடங்கப்பட்டது.
மேற்கோள்கள்
பகுப்பு:மலேசியாவில் நிகழ்வுகள் பகுப்பு:மலேசியாவில் மனித உரிமை மீறல்கள் பகுப்பு:மலேசிய வரலாறு
ஆர்ட்டிமீசியம்
thumb| ஆர்ட்டெமிசியம் முனையின் கடற்கரை. தொலைவில் மக்னீசியா. thumb| ஆர்ட்டெமிஷன் வெண்கலம், ( ஏதென்சின் தேசிய தொல்லியல் அருங்காட்சியகம் ) ஆர்ட்டிமீசியம் (Artemisium அல்லது Artemision, கிரேக்கம் : Ἀρτεμίσιον) என்பது கிரேக்கத்தின் வடக்கு யூபோயாவில் கடலை ஒட்டியுள்ள நில முனைப் பகுதி ஆகும். சியுசின் புகழ்பெற்ற உள்ளீடற்ற வார்ப்பு வெண்கலச் சிலை, அல்லது ஆர்ட்டெமிஷன் வெண்கலம் என்று அழைக்கப்படும் பொசைடன், இந்த முனையில் மூழ்கிய கப்பலில் கண்டுபிடிக்கப்பட்டது. மேலும் அந்தக் கப்பலில் ஜாக்கி ஆஃப் ஆர்ட்டெமிஷன் எனப்படும் ஒரு பந்தய குதிரையும் அதன் மீதமர்ந்த குதிரை வீரரின் வெண்கல சிலையும் கண்டறியப்பட்டது.
கிமு 480 இல் கிரேக்கத்தின் மீதான பாரசீகத்தின் இரண்டாவது படையெடுப்பின் போது அப்போர் தொடரில் நடந்த தேமோபைலேச் சமர் என்னும் மிகவும் பிரபலமான நிலப் போர் ஆகும். அப்போர் நடந்தபோதே இந்தக் கடற்பகுதியில் மூன்று நாட்கள் நடந்த ஆர்ட்டெமிசியம் போர் என்றழைக்கப்படும் கடற்போரும் ஒரே நேரத்தில் நடந்தது. 300: ரைஸ் ஒப் அன் எம்பையர் திரைப்படம் இந்த வரலாற்றுப் போரை அடிப்படையாகக் கொண்டது.
குறிப்புகள்
பகுப்பு:கிரேக்கத்தின் புவியியல்
ஆடாமணி
ஆடாமணி என்பது சிற்றிலக்கிய வகைகளில் ஒன்றாகப் பாகுபடுத்திக் காட்டப்பட்டுள்ள நூல் வகை.
மனுநீதிச் சோழன் ஆராய்ச்சி மணி கட்டி ஆண்டது போல் ஆராய்ச்சிமணி கட்டி ஆள்வது தமிழ்நாட்டு அரசர்களின் வழக்கம். பகையரசன் நாட்டில் ஒற்றுப் பார்த்தல் அரசனின் கடமை. இதனைத் திருக்குறள் ஒற்றாடம் என்னும் அதிகாரந்நுல் விரித்துரைக்கிறது. இதனை ‘வேய்’ என்று இலக்கண நூல்கள் குறிப்பிடுகின்றன. இவ்வாறு வேவு (ஒற்று)ப் பார்த்து வந்த செய்தியை மின்னல் போன்ற பெண் ஒருத்தி அரசனுக்குச் சொல்ல அரசன் போருக்கெழுந்த செய்தியை விரித்துரைத்துப் பாடுவது ஆடாமணி என்னும் சிற்றிலக்கியம் ஆகும். ஆராய்ச்சி-மணி ஆடாமல் அரனுக்குச் செய்தி வந்ததால் இந்த இலக்கியம் ஆடாமணி என்னும் பெயரைப் பெற்றது.
வாயின் மணிநா வாடாமற் செய மின்னாள் வாயின் முத்து ஊற அசைக்க – வேய் இறைவன் பூசலிட்டுப் பின் மேவப் பூட்டி உரைப்பதுவே வாசம் மிகும் ஆடாமணி. என்பது நூற்பா.
மேற்கோள்
பகுப்பு:சிற்றிலக்கிய வகைகள்
சேர்வைகாரன்பட்டி
சேர்வைகாரன்பட்டி (Servaikaranpatti) என்ற தெரு (பட்டி) புதுக்கோட்டை மாவட்டத்தில், வடகாடு என்ற ஊரில் உள்ளடங்கிய ஒரு தெருவாகும். சுமார் 100 குடும்பங்களைக்கொண்ட இந்தக் குடியிருப்பு வடகாட்டின் மேற்கு பகுதியின் நுழைவாயில் உள்ள தெருவாகும். தார் ரோட்டுக்கு தெற்கிலும் பருத்திக்கொல்லை என்ற தெருவுக்கு மேற்கிலும் கூட்டான் கொல்லை என்ற தெருவுக்கு வடக்கிலும் கிழாத்தூர் என்ற சிற்றூரின் கிழக்கிலும் உள்ளடங்கிய பகுதி ஆகும். சுமார் 1.2 சதுர கி.மீ பரப்பளவு கொண்ட தெருவாகும். மூன்றில் ஒரு பங்கு (வேளாண்மை )விவசாயப் பகுதியுடன் கூடிய மக்கள் வசிக்கும் குடியிருப்பு.
பழங்காலந்தொட்டு பின்பற்றப்படும் விவசாய உபகரணங்கள் செப்பனிடதலான கொல்லுப்பட்டறை இங்குள்ளது.
இத்தெருவில் உள்ள முக்கியமான அரசாங்க அலுவலகங்கள்
இந்த அரசு ஆரம்ப சுகாதார நிலையம் இரண்டு கட்டிடங்களைக் கொண்டது.முதல் கட்டிடமானது 1997ஆண்டும் இரண்டாவது கட்டிடமானது 2007ஆண்டும் கட்டப் பட்டது.இரண்டாவதாக கட்டப்பட்ட கட்டிடத்தில் பாரிய மருத்துவ வசதிகள் நிறைந்த பெண்கள் பிரசவ அறுவை சிகிச்சை அரங்கம்,32படுக்கைகள் கொண்டதும்,அனைத்து சுகாதார அத்தியாவசிய வசதிகளும் கொண்டுள்ளது.இதன் மதிப்பு சுமார் 3.2கோடி என்று அதிகார வட்டாரங்கள் தெரிவிக்கின்றன.இந்த சுகாதார நிலையம் வாயிலாக வடகாடு மற்றும் அதன் சுற்று வட்டாரப் பகுதிகளான மாங்காடு.நெடுவாசல்,அனவயல்,கீழாத்தூர் போன்ற கிராமங்கள் பயன் பெறுகின்றன.